### Beslutning

Jens Møller, Gunhild Iversen, Jeppe Andresen, Herman Schultz og Lona Jacobsen kunne tiltræde indstillingen i overensstemmelse med Magistratens anbefaling.

Ole Mathiesen tog forbehold.

Solveig Henriksen var forhindret i at deltage i udvalgets behandling af sagen.

Endelig vedtagelse af forslag til lokalplan 1099, Ny højhusbebyggelse til cityformål på [adresse] i [adresse] samt Tillæg nr. 40 til Kommuneplan 2017.

### Resumé

Lokalplanområdet ligger inden for højhuset City Towers ejendom, [adresse] over baneterrænet til rutebilstationsområdet.

Formålet med lokalplanen er at give mulighed for et højhus i 16 etager, at sikre en sammenbygning mellem eksisterende og nyt højhus, at skabe en central ankomstplads mellem [adresse] og det nye højhus samt at etablere en stibro over baneterrænet. Dette skal medvirke til skabe større mobilitet mellem bydelene.

Lokalplanen er omfattet af højhuspolitikken, og der er udarbejdet miljøvurdering.

Lokalplanen er ledsaget af Tillæg nr. 40 til Kommuneplan 2017, der muliggør, at bebyggelsesprocenten hæves fra 500 % til 670 %, samt etablering af en broforbindelse over baneterrænet.

[adresse] har fra bygherre modtaget en opfordring til at indgå en frivillig udbygningsaftale og har forhandlet herom.

Forslag til lokalplan, kommuneplantillæg og udbygningsaftale har været i offentlig høring fra 8. november 2018 til 3. januar 2019, hvor der er modtaget 7 høringssvar.

Høringssvarene samt forslag til besvarelse af høringssvar er vedlagt som bilag 4 og 5 til indstillingen. På baggrund af høringssvarene foreslås en række rettelser af lokalplanforslaget og kommuneplantillægget, jf. indstillingens afsnit 5.5 og bilag 6.

### Indstilling

At 1) forslag til lokalplan nr. 1099 vedtages endeligt med de ændringer, der fremgår af indstillingens afsnit 5.5,

At 2) forslag til Tillæg nr. 40 til Kommuneplan 2017 vedtages endeligt med de ændringer, der fremgår af indstillingens afsnit 5.5,

At 3) forslag til udbygningsaftale vedtages endeligt,

At 4) forslag til sammenfattende redegørelse om miljøvurdering vedtages endeligt som den fremgår af indstillingens afsnit 7.3 og bilag 7,

At 5) indsigelser besvares, som det fremgår af bilag 5.

### Sagens forløb

06-03-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-03-2019 Magistraten

Fremsendes til [adresse] med bemærkning, at Magistraten i mødet den 11. marts 2019 anbefaler, at byrådet tiltræder Magistratsafdelingen for Teknik og Miljøs indstilling af 28. februar 2019.

Ole Mathiesen tog forbehold.

Borgmester Mark Carlsen, rådmand Karsten Knudsen og Birgitte Jepsen foreslår, at udfordringen ved anlæg af [adresse] søges håndteret i forbindelse med behandlingen af lokalplanen.

 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 01-04-2019 Teknisk Udvalg

Jens Møller, Gunhild Iversen, Jeppe Andresen, Herman Schultz og Lona Jacobsen kunne tiltræde indstillingen i overensstemmelse med Magistratens anbefaling.

Ole Mathiesen tog forbehold.

Solveig Henriksen var forhindret i at deltage i udvalgets behandling af sagen.